CELEX: 62011TN0651
Language: lt
Date: 2011-12-16 00:00:00
Title: Byla T-651/11: 2011 m. gruodžio 16 d. pareikštas ieškinys byloje Syriatel Mobile Telecom prieš Tarybą

11.2.2012   
            
            
               LT
            
            
               Europos Sąjungos oficialusis leidinys
            
            
               C 39/20
            
         2011 m. gruodžio 16 d. pareikštas ieškinys byloje Syriatel Mobile Telecom prieš Tarybą
   
   (Byla T-651/11)
   2012/C 39/39
   Proceso kalba: prancūzų
   
      Šalys
   
   
      Ieškovė: Syriatel Mobile Telecom (Joint Stock Company) (Damaskas, Sirija), atstovaujama advokato J. Pujol
   
      Atsakovė: Europos Sąjungos Taryba
   
      Reikalavimai
   
   Ieškovė Bendrojo Teismo prašo:
   
               —
            
            
               pripažinti ieškovės ieškinį priimtinu ir pagrįstu;
            
         
               —
            
            
               panaikinti Sprendimą 2011/628/BUSP, taip pat Reglamentą (ES) Nr. 950/2011 ir jo įgyvendinimo aktus, kiek jie susiję su ieškove;
            
         
               —
            
            
               priteisti iš Europos Sąjungos Tarybos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi šešiais pagrindais.
   
               1.
            
            
               Pirmuoju pagrindu teigiama, kad Sprendimas 2011/628/BUSP (1) priimtas be teisinio pagrindo, nes Sprendimas 2011/273/BUSP (2) panaikintas Sprendimu 2011/782/BUSP (3).
            
         
               2.
            
            
               Antruoju pagrindu teigiama, kad Reglamentas Nr. 950/2011 (4) priimtas be teisinio pagrindo, nes Sprendimas 2011/273/BUSP (5) panaikintas.
            
         
               3.
            
            
               Trečiuoju pagrindu teigiama, kad skundžiamos priemonės pažeistų gynybos teises ir ypač teisę į veiksmingą teisinę gynybos priemonę, įtvirtintas Europos žmogaus teisių ir pagrindinių laisvių apsaugos konvencijos (EŽTK) 6 ir 13 straipsniuose, SESV 215 straipsnyje ir Europos Sąjungos pagrindinių teisių chartijos 41 ir 47 straipsniuose.
            
         
               4.
            
            
               Ketvirtuoju pagrindu teigiama, kad atsakovė pažeidė motyvavimo pareigą, nes pateikta motyvacija neatitinka Europos Sąjungos institucijoms pagal EŽTK 6 straipsnį, SESV 296 straipsnį ir Europos Sąjungos pagrindinių teisių chartijos 41 straipsnį tenkančios pareigos.
            
         
               5.
            
            
               Penktuoju pagrindu teigiama, kad skundžiamos priemonės nepagrįstai ir neproporcingai apriboja ieškovės pagrindines teises, ypač teisę į nuosavybę, įtvirtintą EŽTK papildomo protokolo 1 straipsnyje ir Europos Sąjungos pagrindinių teisių chartijos 17 straipsnyje, bei EŽTK 8 straipsnyje ir 10 straipsnio 2 dalyje įtvirtintą teisę į tai, kad būtų gerbiama jo reputacija.
            
         
               6.
            
            
               Šeštuoju pagrindu teigiama, kad daromas neigiamas poveikis konkurencijai Europos Sąjungoje, nes dėl priimtų priemonių būtų iškraipytas normalus telekomunikacijų rinkos veikimas Europos Sąjungoje, o tai turėtų neigiamo poveikio konkurencijai tarp Europos subjektų bei prekybai tarp valstybių narių.
            
         
      (1)  2011 m. rugsėjo 23 d. Tarybos sprendimas 2011/628/BUSP, kuriuo iš dalies keičiamas Sprendimas 2011/273/BUSP dėl ribojamųjų priemonių Sirijai (OL L 247, p. 17).
   
      (2)  2011 m. gegužės 9 d. Tarybos sprendimas 2011/273/BUSP dėl ribojamųjų priemonių Sirijai (OL L 121, p. 11).
   
      (3)  2011 m. gruodžio 1 d. Tarybos sprendimas 2011/782/BUSP dėl ribojamųjų priemonių Sirijai ir kuriuo panaikinamas Sprendimas 2011/273/BUSP (OL L 319, p. 56).
   
      (4)  2011 m. rugsėjo 23 d. Tarybos reglamentas (ES) Nr. 950/2011, kuriuo iš dalies keičiamas Reglamentas (ES) Nr. 442/2011 dėl ribojamųjų priemonių, atsižvelgiant į padėtį Sirijoje (OL L 247, p. 3).
   
      (5)  2011 m. gegužės 9 d. Tarybos sprendimas 2011/273/BUSP dėl ribojamųjų priemonių Sirijai (OL L 121, p. 11).